cyanic-selkie/wikianc huggingface dataset:
Կոչական
Նախադասության մեջ կոչականը ցույց է տալիս, թե ում կամ ինչին է ուղղված խոսքը։ Կոչականը կարող է լինել բառ կամ անվանական բառակապակցություն։ Կոչական գերադաս անդամը ուղղական հոլովով գոյական է կամ գոյականաբար գործածված բառ։
Դիրքը նախադասության մեջ
Կոչականը նախադասության մեջ կարող է լինել առաջադաս, միջադաս և ետադաս։ Առաջադաս և ետադաս կոչականը տրոհվում է ստորակետով մեկ կողմից։ Կոչականի միջադաս շարադասության դեպքում ստորակետով տրոհվում են 2 կողմերից։
Որոշիչ լրացումով
Եթե կոչականն ունի որոշիչ լրացում, շեշտը դրվում է որոշիչ լրացման վրա։ Օրինակ՝
Ձայնարկության հետ
Հաճախ կոչականի հետ կարող են գործածվել ձայնարկություններ, որոնք չեն տրոհվում ակ՝
Ձայնարկությունը կարող է նաև կոչականի կազմում չլինել, նրանից անջատվել ստորակետով և չվերցնել նրա շեշտը։
«.....Հավելյալ. Կոչականի դերը նախադասության մեջ, կետադրություն, տեսակները, նաև թերի նախադասությունների մասին։»
Օր.՝ Մարիա՛մ, տուն արի։
Այստեղ «Մարիամը» նախադաս կոչական է, «արի»՝ պարզ ստորոգյալ, իսկ «տուն»-ը՝ տեղի պարագա։ Սա թերի (նախադասությունը թերի ենք համարում, եթե զեղչված է լինում գերադաս անդամներից մեկը՝ ենթական կամ ստորոգյալը (ստորոգյալը զեղչվում է մասամբ և լրիվ։ )։ Օր.՝ (Ես) Ուզում եմ տուն գնալ։ / Ես սովորում եմ դպրոցում, իսկ եղբայրս՝ համալսարանում (է սովորում)։ ) նախադասություն է։
Կոչականը նախադասության մեջ հանդես է գալիս 3 հիմնական դիրքով՝
2. Միջադաս՝ Փակիր դուռը, Արա՛մ, ավելորդ աղմուկ կա դրսում։  「Կոչական բառից առաջ դրվում է ստորակետ, կոչական բառի վերջին ձայնավորի վրա դնում դնում ենք շեշտ, կոչականից հետո կրկին դնում ենք ստորակետ։
3. Վերջադաս կամ հետադաս՝ Փակիր դուռը, Արա՛մ։ 「Մինչև կոչական բառը դնում ենք ստորակետ, իսկ կոչականի վրա՝ կրկին շեշտ։
«Կոչականի դերը նախադասության մեջ, կետադրություն, տեսակները, նաև թերի նախադասությունների մասին» հավելվածը ներկայացրել է ք.Հադրութի Մ.Մանվելյանի անվան միջն. հոսքային դպրոցի 12-րդ դասարանի աշակերտուհի Աննա ՀԱԿՈԲՅԱՆԸ։
22.03.2019թ.
Կատեգորիա:Քերականություն
Իգդիրյան նախաճաշ (կտավ)
Պատմություն
Իսաբեկյանի անսահման կարոտը ծննդավայրի նկատմամբ հաստատում է նրա գեղարվեստական մտածելակերպը և՛ կերպարվեստում և՛ գրականության մեջ։ Իգդիրը Էդվարդ Իսաբեկյանի ծննդավայրն է, ուր նա ապրել է չորս տարի։ Իսաբեկյանի ծննդավայրն իր ու հարազատների գիտակցության մեջ նյութական ու հոգևոր ազգային սկզբնաղբյուր է, օջախ, որ լքվել էր ժամանակավոր, անպայման վերադառնալու համոզմունքով, ինչպես և վստահ էր հայրը։ Իրականում այն երազանք էր, իղձ, որ հոր կողմից արտաբերվում էր իբրև համոզմունք։
Նկարագրություն
Արվեստագետի ամբողջական ապրումների բարդ համակարգում այս «նախաճաշը» միայն երանգ է հող ու ջրի, նիստ ու կացի, համ ու հոտի, իրականի ու երազածի գեղարվեստական խոսք, յուրահատուկ սինթեզ, որի ընթացքում արվեստագետի խռովահույզ հոգին փորձում է նյութականացնել մնայունի գաղափարը, նորացման անսահման ցանկությամբ որոնումների հոգեմաշ ոլորտը վերածել հաստատման, հացի, գինու, քյուֆթայի, բանջարեղենի խնամքով դասավորվածությունը՝ որոշակի պրոյեկցիոն բնույթի թվարկման՝ հայի տան ավանդական բույրի, ազգային կեցության զգայական վերապրումի ։
Արտաքին հղումներ
Կատեգորիա:Էդուարդ Իսաբեկյանի նկարներ Կատեգորիա:1980 նկարներ
Վանիկ Զաքարյան
Վանիկ Սուրենի Զաքարյան, հայ մաթեմատիկոս, Հայաստանի գիտությունների ազգային ակադեմիայի ակադեմիկոս , ՖԻԴԵ-ի պատվավոր փոխնախագահ։
Ծանոթագրություններ
Կատեգորիա:ՀՀ ԳԱԱ ակադեմիկոսներ Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Հայ շախմատիստներ Կատեգորիա:Շախմատային գործիչներ Կատեգորիա:Շախմատի Հայաստանի չեմպիոններ Կատեգորիա:ԽՍՀՄ սպորտի վարպետներ Կատեգորիա:Մովսես Խորենացու մեդալակիրներ Կատեգորիա:Անանիա Շիրակացու մեդալակիրներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:Հայաստանի Հանրապետության ֆիզիկական կուլտուրայի և սպորտի վաստակավոր գործիչներ Կատեգորիա:ԵՊՀ շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ գիտնականներ Կատեգորիա:Խորհրդային մաթեմատիկոսներ
Ֆինանսական համակարգ
Ֆինանսական համակարգ, դրամական հարաբերությունների կազմակերպման ձև արտադրական գործընթացի բոլոր սուբյեկտների միջև՝ հասարակական ապրանքների բաշխմամբ և վերաբաշխմամբ։
Ֆինանսական համակարգի էությունը
Հասարակական ապրանքների արժեքի բաշխման և վերաբաշխման գործընթացը իրենից ներկայացնում է ֆինանսական մեխանիզմ, որը ներառում է կազմակերպությունների համակարգը, ֆինանսների պլանավորումը և կարգավորումը, տնտեսվարողների, վարձու աշխատողների, պետության, տեղական ինքնակառավարման մարմինների ֆինանսական ռեսուրսների ձևավորման և օգտագործման հնարավորությունները։
Տնտեսական հարաբերությունների սուբյեկտների կողմից (տնտեսվարողներ, վարձու աշխատողներ, պետություն, տեղական ինքնակառավարման մարմիններ) հասարակական ապրանքների արժեքի վերաբաշխման գործընթացում կուտակվում են տարբեր դրամական եկամուտներ։
Շուկայական տնտեսություն ունեցող երկրներում ֆինանսական համակարգը բաղկացած է հետևյալ օղակներից՝
Առաջին երեքը ներկայացնում են կենտրոնացված ֆինանսները։ Դրանց ռեսուրսներն ուղղվում են մակրոտնտեսական բնույթի խնդիրներին, ինչպես նաև սոցիալական խնդիրների լուծմանը։
Ֆինանսական համակարգի կառուցվածքը
Ֆինանսական համակարգը նաև բաժանվում է 4 ենթահամակարգերի.
Առաջին երկու ենթահամակարգերը վերաբերվում են ապակենտրոնացված ֆինանսների ծառայությանը, իսկ մյուս երկուսը՝ կենտրոնացված ֆինանսներին։
Ֆինանսների գործառույթները
Ֆինանսները կատարում են մի շարք գործառույթներ։ Դրանք են՝
Բելե (կանտոն)
Բելե (Belley), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բելե օկրուգի մեջ։ Համաձայն 2006 թվականի մարդահամարի կանտոնի բնակչությունը 17048 մարդ էր։ Կանտոնի համարը 104 է։ Բելե կանտոնում կա 24 կոմունա, որոնցից ամենամեծը Բելե կոմունան է։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էն դեպարտամենտի կանտոններ
Աղբիկ (Մշո գավառ)
Աղբիկ, գյուղ Արևմտյան Հայաստանում, Բիթլիսի վիլայեթի Մշո գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կորնիենկի
Կորնիենկի (Корнієнки), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Կորնիենկի գյուղում բնակվում էր 388 մարդ։ Բնակավայրը զբաղեցնում է 1224 կմ² տարածք։ Բնակչության խտությունը կազմում էր 316,99 մարդ/կմ²։
Հիլսդեյլ շրջան (Միչիգան)
Հիլսդեյլ շրջան (Hillsdale County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,572 կմ² է, բնակչությունը՝ 46,688 մարդ (2010 թ. տվյալներով)։ Շրջկենտրոնն է Հիլսդեյլ բնակավայրը։ Կազմավորվել է 1829 թ.։
Կատեգորիա:Միչիգան նահանգի շրջաններ
Յուլովսկի (Ցելինսկի շրջան)
Յուլովսկի (Юловский), ավան Ռուսաստանի Ռոստովի մարզի Ցելինսկի շրջանում։ Յուլովսկոյե գյուղական համայնքի վարչական կենտրոնն է։
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի ավաններ
Անտե Բրկիչ
Բրկիչ, Անտե (Ante Brkić ), խորվաթ շախմատիստ, գրոսմայստեր, մարզիչ։ Խորվաթիայի չեմպիոն (2011) ։ Խորվաթիայի հավաքականի կազմում 3 անգամ մասնակցել է  օլիմպիադայի  (2004—2006, 2012) և 4 անգամ   Եվրոպայի թիմային առաջնության։ Աշխարհի գավաթի մասնակից։ Բոսնիա և Հերցեգովինայի առաջնության կրկնակի հաղթող (2012, 2014)։
Արտաքին հղումներ
Կատեգորիա:Շախմատի գրոսմայստերներ
Շաբդա
Շաբդա (դևանագարի शब्द, սանսկր. śabda – ձայն, խոսք), ըստ նյայայի դպրոցի, ճանաչողության եղանակ, հավաստի գիտելիքի վերջին՝ չորրորդ աղբյուր, բառացի նշանակում է օբյեկտի բանավոր ճանաչողություն, որը ստացվում է այլ անձի դատողության վրա հենվելով։
Դասակարգում
Շաբդան կարելի է դասակարգել երկու եղանակով։
Առաջին եղանակի դեպքում շաբդան բաժանվում է երկու տեսակի․
Դասակարգման երկրորդ եղանակը բաժանվում է․ Այստեղից երևում է, որ վկայության դասակարգման առաջին եղանակը վերաբերվում է ճանաչողության օբյեկտների (պրամեյա) բնույթին, իսկ երկրորդը՝ ճանաչողության աղբյուրի (պրամանա) բնույթին։ Սակայն նյայայի փիլիսոփայության տարբեր ուղղությունների ներկայացուցիչների մշակած դասակարգման երկու միջոցն էլ համընկնում են նրանում, որ վկայությունը միշտ պետք է լինի անհատականացված, այսինքն հենված լինի որևէ վստահություն վայելողի (մարդ կամ աստված) խոսքերի վրա։ Եվ որևէ տարբերություն չկա վստահություն վայելող աշխարհիկ մարդկանց, սրբերի, մարգարեների և սուրբ գրքի՝ որպես աստվածային հայտնության, հայտարարությունների հավաստիության միջև ։
Կիրառության տիրույթ
Հնդկաստանի փիլիսոփայությունում Շաբդա հասկացությունը կիրառություն է գտել երևույթների լայն տիրույթում՝ նշանակելով՝ ձայն, աղմուկ, հնչյուն, բառ, արտահայտություն, ամբողջությամբ վերցրած՝ լեզու, իմաստալից միավոր, խոսք։ Գործնականում բոլոր երևույթների անվանումներն իրենց առանձնահատուկ անուններն ունեն․ Շաբդա-ձայնը լսողության օբյեկտ է ներկայացնում, որը կամ հասկացվում է հավերժ սուբստանցիա (միմանսա), կամ որպես փոփոխական հատկանիշ (վայշեշիկա)։ Վերջինի դեպքում նրա սուբստրատ-կրող է ներկայանում ակաշան (ֆիզիկական տարածությունը, եթերը)։ Լեզվամտածողության փիլիսոփայության մեջ շաբդան երկու տեսանկյունով է ընկալվում․ Նախքան բառերի իմաստը հասկանալը, մենք ճանաչում ենք այդ բառերը ձևավորող ձայների հաջորդականությունը։
Ըստ քերականագետ Պրատանջալիի, խոսքը (վաչ) այն է, ինչը արտասանելու միջոցով օբյեկտի մասին պատկերացում է ստացվում։ Ձայները (դխվանի), որոնք արտասանելուց անմիջապես հետո անհետանում են, չեն կարող ծառայել որպես խոսքի կայուն կրողներ։ Քերականագետները ներդրել են այդ ֆունկցիան կատարող հասկացություն՝ իմաստալից միավոր (սպհոտա)։
Հավերժն ըստ տարբեր դպրոցների
Որպես հեղինակավոր բառային վկայություն շաբդաների էպիստեմոլոգիական կարգավիճակի հարցում միմանսայի և վայշեշիկայի տեսակետները տարբեր են․
Միմանսայի կողմնակիցները և ժամանակի քերականության, լեզվաբանության գիտակները հավատացել են շաբդայի հավերժ լինելուն, դրա մեջ տեսնելով Վեդաների խոսքը։ Սակայն նրանց կարծիքները տարբեր են եղել այն հարցում, թե հատկապես ինչն է բառի մեջ հավերժ։
Այսպես, ըստ միմանսայի՝ հավերժ են ձայները կամ հնչյունները, իսկ բառի իմաստային միավորները, ֆրազաները և այլն հավերժ են միայն նրանցում պարունակող հնչյունների՝ ֆոնեմայի հաշվին։ Արտասանության ընթացքում հնչյունները ոչ թե ստեղծվում են, այլ միայն արտածվում, բացահայտվում են։ Ըստ քերականագետների՝ հավերժ են խոսքի իմաստային միավորները և այն, ինչը թույլ է տալիս դա բացատրել սպհոտան է։
Միմանսան և քերականագետները համամիտ էին իրար հետ նաև նրանում, որ ի ծնե անփոփոխ կապ կա բառի և այդ բառով անվանված օբյեկտի միջև (սանսկր․ अर्थ – արտհա)։ Ըստ միմանսայի, բառի և օբյեկտի միջև ի ծնե կապն արդարացի միջոց է բացատրելու, թե ինչու վեդաները հեղինակ չունեն (ապաուրուշեյա)։
Վեդաների հավերժ լինելու մասին կարծիքները տրամագծորեն տարբերվում են․ եթե միմանսայի համար հավերժը (nitya, նիտյա կամ նիտյու) դա ոչ մեկի կողմից չստեղծված և ասես ժամանակից դուրս գոյություն ունեցողն է, ապա քերականագետների համար դա նախևառաջ ինվարիանտն է՝ անփոփոխը, այսինքն տարբեր կիրառությունների ժամանակ կրկնվողն է։
Բառի հավերժ լինելու մասին քերականական տեսության և ադվայտայի գաղափարների միահյուսմամբ 5-րդ դարի հնդիկ փիլիսոփա և քերականագետ Բհարտրիխարին (սանսկր. Bhartṛhari) լեզվաբանական մոնիզմի յուրահատուկ կոնցեպցիա է ստեղծել (շաբդա-ադվայտա) ։
Ծանոթագրություններ
Կատեգորիա:Հնդկական փիլիսոփայություն Կատեգորիա:Նյայա Կատեգորիա:Միմանսա Կատեգորիա:Հինդուիզմ Կատեգորիա:Սանսկրիտ եզրույթներ Կատեգորիա:Հասկացություններ Կատեգորիա:Տերմիններ Կատեգորիա:Գիտելիքի աղբյուրներ Կատեգորիա:Իմացաբանություն Կատեգորիա:Տրամաբանություն Կատեգորիա:Լեզվաբանություն Կատեգորիա:Լեզվափիլիսոփայություն Կատեգորիա:Լեզու
Վաղարշ Դ Պարթև
Վաղարշ Դ Պարթև ( Walagash, ), Պարթևստանի արքայից արքա (191-208), Վաղարշ Գ-ի որդին և հաջորդը, Պարթև Արշակունիների արքայական տոհմից։
Կենսագրություն
Վաղարշ Դ-ի մահից հետո, նրան հաջորդում է որդին՝ Վաղարշ Ե-ն, որի կառավարման ժամանակ էլ Սասանի որդի Պապակը հափշտակում է Պարսքի արքայական գահը, իրեն հռչակելով Պարսքի «մարզպան և շահրդար» ։
Ծանոթագրություններ
Կատեգորիա:Պարթև Արշակունիներ
Բաբինո (գյուղ, Դուխովշչինսկի շրջան)
Բաբինո (Бабино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 316 մարդ։
Լամբդա կետ
Լամբդա կետը այն ջերմաստիճանն է (մոտ 2,17 Կ), որից ներքև նորմալ հեղուկ հելիում I-ը փոխակերպվում է գերհոսուն հելիում II-ի։ Գոյություն ունեն ստորին և վերին լամբդա կետեր՝ համապատասխանաբար 2.172 Կ, 0.0497 մթն և 1.76 Կ, 29.8 մթն մեծություններով ։
Անվանումը գալիս է այն փաստից, որ տրված ճնշման դեպքում ջերմաստիճանից տեսակարար ջերմունակության կախումը պատկերող կորը հիշեցնում է հունարեն լամբդա (λ) տառը։ Ջերմաստիճանը լամբդա-կետին մոտենալուն զուգընթաց տեսակարար ջերմունակությունը ձգտում է անվերջության։
Արտաքին հղումներ
Կատեգորիա:Ագրեգատային վիճակներ Կատեգորիա:Ջերմաստիճան Կատեգորիա:Ցածր ջերմաստիճանների ֆիզիկա
Կորոբկին (Կրասնոդարի երկրամաս)
Կորոբկին (Коробкин), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 172 մարդ։
(2366) Աարուն
(2366) Աարուն (Aaryn), աստերոիդ աստերոիդների հիմնական գոտում։ Հայտնաբերվել է 1981 թվականի հունվարի 10-ին Նորման Թոմասի կողմից Անդերսոն Մեսայում ։
Միջին հեռավորությունը Արեգակից կազմում է 2,240998 ա. մ., առավելագույնը մոտենում է 1,9565 ա. մ. հեռավորության վրա և հեռանում 2,5255 ա. մ. ։ Արեգակի շուրջ մեկ ամբողջական պտույտ է կատարում 1225,35 երկրային օրվա ընթացքում, իր ուղեծրով շարժվելով միջինում 0,293793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,08° անկյուն։
39-րդ հյուսիսային զուգահեռական
39-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 39°-ի անկյուն։ Անցնում է Եվրոպայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
Հայաստան
39-րդ հյուսիսային զուգահեռականը Հայաստանի տարածքով անցնող երեք զուգահեռականներից ամենահարավայինն է։ Անցնում է Սյունիքի մարզով և Արցախով, ինչպես նաև՝ Նախիջևանի տարածաշրջանով։
Ծանոթագրություններ
Կատեգորիա:Հյուսիսային զուգահեռականներ
Բոքսիտ
Բոքսիտ, առաջացել է ֆրանսերեն Լե Բո (Les Baux) տեղանքի անունից, որտեղ էլ հայտնաբերվել է առաջին բոքսիտների հանքավայրը։ Բոքսիտը ալյումինի հիմնական աղբյուրն է հանդիսանում։ Բաղկացած են հիմնականում ալյումինի հիդրօքսիդներից, երկաթի և սիլիցիումի օքսիդներից։
Հանքագոյացնող միներալներ
Բոքսիտների գլխավոր հանքագոյացնող միներալներն են գիբսիտը (Al(OH)3) բյոմիտը (γ-AlO(OH)), դիասպորը (α-AlO(OH)), գյոթիտը, հիդրոհեմատիտը, հիդրոգյոտիտը, կաոլինիտը, քլորիտները, ռուտիլը, իլմենիտը և այլն։ Գույնը՝ սովորաբար կարմիր, գորշ–շագանակագույն։ Բնության մեջ հանդիպում է պինդ, ծակոտկեն, հողանման, փուխր և կավանման ագրեգատներով։
Ծագում
Բոքսիտների ծագումը գլխավորապես կապված է նստվածքային և լատերիտային ապարների հետ։
Տարածում
Բոքսիտները լայն տարածված են արևադարձային երկրներում, հատկապես Գվինեայում, Ավստրալիայում։ 2009 թվականին Ավստրալիան առաջին երկիրն էր աշխարհում բոքսիտների արդյունահանումով, այն գրեթե կազմում էր ընդհանուր պաշարների մեկ երրորդ մասը։ Նրան հաջորդում են Չինաստանը, Բրազիլիան, Հնդկաստանը և Գվինեան։
Թեև ալյումինի պահանջարկը արագ աճում է, այնուհանդերձ բոքսիտների պաշարները բավարար են ալյումինի համաշխարհային պահանջները դեռևս մի քանի դար բավարարելու համար։
Ծանոթագրություններ
Կատեգորիա:Ալյումին Կատեգորիա:Հանքանյութեր Կատեգորիա:Ապարներ Կատեգորիա:Ալյումինի միներալներ
Գուրման (Խոձի վտակ)
Գուրման, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Խոձ գետի ձախ ափից 55 կմ հեռավորության վրա։ Գետի երկարությունը կազմում է 18 կմ, ջրհավաք ավազանը 114 կմ² ։
Ջրային գրանցամատյանի տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, ջրի կառավարական բաժինը Լաբա և Չամլիկ գետերի միախառնման կետից մինչև գետաբերանն է, գետի գետային ենթաավազանը բացակայում է։ Գետի գետային ավազանը Կուբանն է ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Սեն Բոզելի
Սեն Բոզելի (Saint-Beauzély), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 520 մարդ, բնակչության խտությունը` 16.94 մարդ/կմ²։ Բնակավայրը զբաղեցնում է 30.69 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Թուլուզ քաղաքից` 140 կմ հյուսիս-արևելք, Ռոդեզ քաղաքից` 37 կմ հարավ-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 328 աշխատունակ (15-64 տարեկան) բնակիչ, որոնցից ակտիվ էին 234-ը, իսկ ոչ ակտիվները` 94։ Ակտիվության ցուցանիշը կազմում է 71,3 %։ 234 աշխատունակ մարդկանցից աշխատել է 211 անձ (120 տղամարդ և 91 կին)։ Գործազուրկ են եղել 23 անձ (12 տղամարդ և 11 կին)։ 94 անաշխատունակներից 26-ը եղել են աշակերտներ կամ ուսանողներ, 38-ը` թոշակառուներ, իսկ 30-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բուդո-Ռիժանի
Բուդո-Ռիժանի (Будо-Рижани), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Բուդո-Ռիժանի գյուղում բնակվում էր 269 մարդ։ Բնակավայրը զբաղեցնում է 10421 կմ² տարածք։ Բնակչության խտությունը կազմում էր 25,81 մարդ/կմ²։
Հունական բարձր դասականություն
Հունական բարձր դասականություն, մ.թ.ա. V դարի երկրորդ կեսն արվեստի բոլոր տեսակների ծաղկման ժամանակաշրջանն էր։ Աթենքը շարունակում էր համարվել Հունաստանի առաջատար քաղաքներից մեկը։ Պերիկլեսի կառավարման ժամանակաշրջանում Աթենքը ապրում էր իր զարգացման ոսկե դարը։
Ճարտարապետություն
Աթենքի միջնաբերդը (Ակրոպոլիսը), Պերիկլեսի օրոք համարվում էր ամենանշանավոր համակառույցը։ Մ.թ.ա. V դարի երրորդ քառորդի ընթացքում վեր խոյացան սպիտակ մարմարակերտ շենքեր։ Դրանցից են՝ Պարթենոնը, Պրոպիլեոնը, Նիկե Ապտերոսի Անթև Նիկայի տաճարը։ Հույն ճարտարապետները կարողանում էին հիանալի վայրեր ընտրել իրենց կառուցվածքների համար։ Ակրոպոլիսի հատակագծումը և կառուցումը իրականացվել են Հունաստանի մեծագույն քանդակագործ Ֆիդիասի ընդհանուր ղեկավարությամբ (մ.թ.ա. V դարի երկրորդ և երրորդ քառորդներ)։ Ակրոպոլիսի գլխավոր տաճարը Պարթենոնն է։ Պարթենոնը կառուցել են (մ.թ.ա. 447-438 թվականներին)։ Պարթեոնի վեհատեսիլ պարզությանը և խստաբարո ներդաշնակությանն ասես հակադրվում են Էրեքթևսի կոմպոզիցիայի նրբագեղությունը և ազատությունը՝ անհամաչափ մի շարք, որը կառուցվել է Ակրոպոլիսում անհայտ վարպետի կողմից մ.թ.ա. 421-406 թվականներին։
Քանդակագործություն։ Քանդակ։ Ֆիդիաս։
Պարթեոնի կահավորությունը ստեղծվում էր Ֆիդիասի ղեկավարությամբ ու մասնակցությամբ։ Ֆիդիասը ծնվել է Աթենքում։ Նրան է պատկանում նաև Աթենաս կույսի (մ.թ.ա. 447-438 թվականներին) տասներկու մետրանոց արձանը։ Պարթեոնի արևելյան ճակտոնում զետեղված էր մի կոմպոզիցիա, որը նվիրված էր Զևսի գլխից Աթենասի ծնվելուն։ Արևելյան արձանի ճակտոնի մեջ՝, ուր ներկայացված էր ամբողջ Ոլիմպոսը, առանձնանում են երեք մոյրաները՝ ճակատագրի աստվածուհիները, գիշերվա աստվածուհու աղջիկը, նրանց պատկերները բարձր կլասիկայի ամենակատարյալ ստեղծագործություններն են։ Տաճարի բոլոր ինսուներկու մետոպները զարդարված էին մարմարյա բարձրաքանդակներով, որոնցում առանձնանում են լապիֆների և կենտավրոսների ճակատամարտի պատկերումները։ Քանդակագործությունը լիովին իրականացնում է իր պատկերային խնդիրները՝ առանց խախտելու ճարտարապետական ամբողջականությունը։ Այդ նույն սկզբունքով է կառուցված եզրազարդը, կամ զոֆորը, որն ամբողջովին ծածկված է Աթենասին նվիրված տոնական շքերթ պատկերող ռելիեֆների ժապավենով։ Ռելիեֆների եզրազարդի մոտ 200 մ տարածության մեջ, միևնույն մակարդակի վրա պատկերները տեղավորելու դեպքում, խուսափելով միալարությունից և խայտաբղետությունից, եզրազարդի կերտողները արտահայտել են ժողովրդական երթի ամբողջ հարստությունը և բազմազանությունը, նրա հանդիսավոր ներդաշնակությունը։
Պոլիկլետոս
Մ.թ.ա. V դարի երկրորդ կեսի սկզբներին գեղարվեստական կյանքը բարգավաճում էր ոչ միայն Աթենքում, այլև մյուս քաղաքներում։ Պոլիկլետոսի ամենափառաբանված արձանը «Դորիֆորոսն» է, փառապանձ մարտիկ-քաղաքացու խիզախ իդեալի կատարյալ մարմնավորումը։ Բրոնզե այս արձանը, որը հայտնի է հռոմեական պատճեններով, պատկերում է մի մկանուտ, ուժեղ պատանու՝ ուսին նիզակ։ Հավասարակշռությունն ստեղծվում է շնորհիվ այն բանի, որ մի փոքր բարձրացած աջ ազդրին համապատասխանում է իջեցված աջ ուսը, և, հակառակը, ցածրացած ձախ ազդրին՝ մի փոքր բարձրացրած ձախ ուսը։ Մ.թ.ա. V դարի վերջերին բարձր կլասիկայում տեղի ունեցան նշանակալի փոփոխություններ. նուրբ քնարականության և մտերմիկության հատկանիշներն սկսեցին դուրս մղել հոյակերտ հերոսականը։
Սափորանկարչություն և գեղանկարչություն
Բարձր դասական արվեստի դարաշրջանում սափորանկարչությունը, ինչպես և նախկինում, զարգանում էր հոյակերտ գեղանկարչության և քանդակագործության հետ միասնաբար՝ միևնույն ուղղությամբ։ Պահպանվել են ականավոր գեղանկարիչների անուններ, որոնցից ամենանշանավորը եղել է Տասեսա կղզում ծնված Պոլիգնոտը (մ.թ.ա. V դարի կեսեր)։ Պոլիգնոտի կոմպոզիցիաներում գույնը օգտագործվել է գունազարդման համար, բայց նկարը աչքի էր ընկնում կատարելությամբ։
Աղբյուրներ
Կատեգորիա:Արվեստի պատմություն
Կրասնոյարովկա (Կաշարսկի շրջան)
Կրասնոյարովկա (Краснояровка), գյուղ Ռուսաստանի Ռոստովի մարզի Կաշարսկի շրջանում։ Մտնում է Պերվոմայսկի գյուղական համայնքի կազմի մեջ։
Կատեգորիա:Ռոստովի մարզի Կաշարսկի շրջանի բնակավայրեր Կատեգորիա:Ռուսաստանի խուտորներ
Սանասար Ղալեչյան
Սանասար Արամայիսի Ղալեչյան (1887 կամ 1888, Շուլավեր - 1954, Երևան), Շուլավերի տանուտեր (գյուղապետ), Հայաստանի կոմկուսի կենտկոմի անդամ։
Կենսագրություն
Սովորել է Թիֆլիսի քաղաքային դպրոցում։ 1910-1917 թվականներին աշխատել է Շուլավերի քաղաքային սպառկոոպի նախագահ։ Խորհուրդները բոլշևիկացնելու հարցով 1917 թվականին հրավիրվում է գաղտնի խորհրդակցություն, որտեղ Սանասար Ղալեչյանին ընտրում են Շուլավերի քաղխորհրդի նախագահ։ 1918 թվականին ձևակերպվում է գավառային կոմիտեն, որի նախագահը Սանասարն է։ Նույն թվականին ստեղծվում է ինքնապաշտպանության զինված ջոկատ։ Հարձակման դեպքում ավանում կապի միջոցներ էին տեղադրվում։ Սանասար Ղալեչյանը և կոմիտեի շատ ղեկավարները ձերբակալվում են ։
1921 թվականին XI բանակի հատուկ ուղեգրերով բանտերից վերադառնում են Շուլավեր կոմիտեի ղեկավարները, այդ թվում նաև Սանասարը։ Վրաստանի խորհրդայնացումից հետո նշանակվել է Շուլավերի ռազմական կոմիտեի նախագահ (կոմիսար)։ Սանասարը համագործակցել է գրող Հովհաննես Թումանյանի հետ, որը նույնպես կապ ուներ Շուլավերի հետ։
Վրաստանի կենտկոմի որոշմամբ ուղարկվել է Հայաստան՝ Լոռի՝ կուսակցական աշխատանքի։ 1934 թվականին տեղափոխվել է Երևան և աշխատել անտառտնտեսության պետ։ 1935 թվականին ընտրվել է Հայաստանի կոմկուսի կենտկոմի անդամ։ Մասնակցել է Հայրենական մեծ պատերազմ ին։ Պարգևատրվել է մի շարք մեդալներով։
Սանասար Ղալեչյանը մահացել է 1954 թվականին Երևանում ։
Վիլյանուևա դե լա Կոնդեսա
Վիլյանուևա դե լա Կոնդեսա (Villanueva de la Condesa) մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տերրա դե Կամպոս շրջանում։ Տարածքը կազմում է 11,37 կմ2, բնակչությունը՝ 73 մարդ (2010 թվականի տվյալներով)։ Պրովինցիայի վարչական կենտրոնից գտնվում է 74 կմ հեռավորության վրա։
Արտաքին հղումներ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Ռիուգե (Էստոնիայի շրջան)
Ռիուգե շրջան (Rõuge vald), շրջան Էստոնիայի Վիրումաա նահանգում։ Շրջանի կենտրոնն է Ռիուգե գյուղական ավանը։
Արտաքին հղումներ
Կատեգորիա:Էստոնիայի շրջաններ
Աստերոիդների ցանկ (122801-122900)
Աստերոիդների ցանկ (122701-122800) * Աստերոիդների ցանկ * Աստերոիդների ցանկ (122901-123000)
Հաուտոն շրջան (Միչիգան)
Հաուտոն շրջան (Houghton County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,890 կմ² է, բնակչությունը՝ 36,628 մարդ (2010 թ. տվյալներով)։ Շրջկենտրոնն է Հոուտոն բնակավայրը։ Կազմավորվել է 1845 թ.։
Կատեգորիա:Միչիգան նահանգի շրջաններ
Հետերոքրոմիա
Հետորոքրոմիա, աջ կամ ձախ աչքի ծիածանաթաղանթի տարբեր գույներ, կամ անհավասար գույնի բաշխում աչքերից մեկի ծիածանաթաղանթի մասում  ։
Առաջացման պատճառները
Հետերոքրոմիան հիմնականում դասակարգվում է որպես գենետիկ կամ ձեռքբերովի։ Դա մելանինի (գունանյութ) ավելցուկի կամ բացակայության արդյունք է։ Նաև այն անդրադառնում է մաշկի և մազածածկույթի տարբեր գույներ ստանալու վրա։ Աչքի գույնը հիմնականում որոշվում է մելանինի համակենտրոնացմամբ և բաշխմամբ։ Նորածինների աչքի գույնը հաճախ ավելի պայծառ է լինում, քան սովորականում, սակայն տարիքի հետ այն խամրում է։
Տեսակներ
Տարբերակում են ամբողջական կամ մասնակի հետերոքրոմիա։ Ամբողջականի դեպքում աչքերից մեկի գույնը ամբողջությամբ տարբերվում է մյուսից։ Մասնակի հետերոքրոմիայի դեպքում ծիածանաթաղանթի մի մասի գույնն է տարբերվում մնացած մասից։
Հետերոքրոմիան կենդանիների մոտ
Հետերոքրոմիան կենդանիների մոտ ավելի տարածված է։ Այն սովորաբար հանգեցնում է աչքերից մեկի կապույտ գույնին։ Աչքերի տարբեր գույնը հիմնականում հանդիպում է սպիտակամորթ կատուների շրջանում, կամ այն կատուների մոտ, որոնցում գերակշռում է սպիտակ գույնը։ Հիմնականում այդ ցեղատեսակին են պատկանում վանա կատուները և թուրքական անգորա ցեղատեսակին պատկանողները։ Ըստ լեգենդի՝ Մուհամեդի սիրելի կատուն՝ Մուիզզան, նույնպես ունեցել է աչքերի տարբեր գույներ։ Շների հետերոքրոմիան հիմնականում տարածված է սիբիրյան խասկի ցեղատեսակի մոտ։ Ամբողջական հետերոքրոմիա ունեցող ձիերը սովորաբար ունենում են մեկը՝ շագանակագույն, իսկ մյուսը՝ սպիտակ, կապույտ կամ մոխրագույն աչքեր։
Ծանոթագրություններ
Կատեգորիա:Կենսաբանություն Կատեգորիա:Հիվանդություններ Կատեգորիա:Գենոդերմատոզներ
Ախբլուր
Ախբլուր, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում է Մուշ քաղաքից 32 կմ հյուսիս-արևելք, Մերգեմեր լեռան հյուսիսարևելյան ծայրամասում՝ Արածանիի աջ ափին ։
Ծանոթագրություններ
Կատեգորիա:Արևմտյան Հայաստանի գյուղեր
Բոզե-Այնշտայնի կոնդենսատ
Բոզե-Այնշտայնի կոնդենսատ, նյութի ագրեգատային վիճակ, որն ի հայտ է գալիս թույլ փոխազդող բոզոնային գազում, բացարձակ զրոյին մոտ ջերմաստիճաններում ։ Նման պայմաններում բոզոնների մեծ մասը զբաղեցնում է ամենացածր քվանտային վիճակը, և քվանտային երևույթներն սկսում են ի հայտ գալ նաև մակրոսկոպիկ մասշտաբներում։ Այդպիսի երևույթները կոչվում են մակրոսկոպիկ քվանտային երևույթներ։
Նյութի այս ագրեգատային վիճակը 1924-1925 թթ. կանխատեսել են Շատենդրանատ Բոզեն և Ալբերտ Այնշտայնը։ Լույսի քվանտի` ֆոտոնի քվանտային վիճակների մասին իր հոդվածը Բոզեն ուղարկեց Այնշտայնին։ Վերջինս, տպավորված, թարգմանեց այն անգլերենից գերմաներեն և երաշխավորեց «Zeitschrift für Physik» ամսագրին հրատարակության համար (մինչ այդ տարբեր ամսագրեր մերժում էին հրատարակել Բոզեի հոդվածը՝ սխալ համարելով դրանում արտահայտված գաղափարները)։ Հետագայում նյութի մասնիկների (նյութի) մասին Բոզեի գաղափարները Այնշտայնը զարգացրեց երկու այլ հոդվածներում ։ Բոզեի և Այնշտայնի աշխատանքների արդյունքում մշակվեց Բոզեի գազի տեսությունը, որը հիմքում ամբողջ սպինով նույնական մասնիկների (բոզոնների) վարքը նկարագրող Բոզե-Այնշտայնի վիճակագրությունն է։ Բոզոնները, որոնց շարքում են դասվում նաև ֆոտոնը (0 սպին) և որոշ ատոմներ, ինչպես օրինակ հելիում-4-ը կարող են միաժամանակ գտնվել միևնույն քվանտային վիճակում։ Այնշտայնը ցույց տվեց, որ շատ ցածր ջերմաստիճաններում սառեցման ենթարկվելով՝ բոզոնային ատոմները «հավաքվում են» («կոնդենսացվում են») ամենացածր հնարավոր քվանտային վիճակում՝ ձևավորելով նյութի նոր վիճակ։ Ներքին ազատության աստիճաններ չունեցող, չփոխազդող մասնիկներից բաղկացած համասեռ եռաչափ գազի համար այդ երևույթն ի հայտ է գալիս որոշակի կրիտիկական ջերմաստիճանում, որը տրվում է
արտահայտությամբ, որտեղ նշանակումները հետևյալն են՝
<dl><dd> </dd></dl>
1938 թ. Ֆրից Լոնդոնը -ի գերհոսունության և գերհաղորդականության համար որպես մեխանիզմ առաջարկեց Բոզե-Այնշտայնի կոնդենսատը (ԲԱԿ) ։
1995 թ. Էրիկ Կոռնելը և Կառլ Վիմանը Բոուլդերի Կոլորադոյի համալսարանի լաբորատորիաներից մեկում առաջին անգամ ստացան կոնդենսատը՝ օգտագործելով մինչև 170 նանոկելվին (նԿ) ջերմաստիճան սառեցված ռուբիդիումի ատոմների գազ Կ)։ Այդ հայտնագործության համար Կոռնելը, Վիմանը և Վոլֆգանգ Քեթերլեն (Մասաչուսեթսի Տեխնոլոգիական համալսարանից) 2001 թ. ստացան Նոբելյան մրցանակ ֆիզիկա ։ 2010 թ. նոյեմբերին ստացվեց առաջին ֆոտոնային ԲԱԿը ։
Այնշտայնի փաստարկները
Դիցուք ունենք N չփոխազդող մասնիկներ, որոնցից յուրաքանչյուրը կարող է գտնվել երկու քվանտային վիճակներից մեկում՝ |0| և |1|։ Եթե երկու վիճակների էներգիաները հավասար են, երկու կոնֆիգուրացիաներից յուրաքանչյուրը հավասարապես հնարավոր է։
Եթե կարողանանք տարբերակել մասնիկները, ապա կունենանք 2^N տարբեր կոնֆիգուրացիաներ, քանի որ յուրաքանչյուր մասնիկ կարող է գտնվել կամ |0| կամ |1|։ վիճակում։ Գրեթե բոլոր կոնֆիգուրացիաների դեպքում մասնիկների կեսը գտնվում են |0| վիճակում, մյուս կեսը՝ |1|։ վիճակում։ Հավասարարժեք բաշխումը վիճակագրական երևույթ է․ կոնֆիգուրացիաների թիվը ամենամեծն է այն ժամանակ, երբ մասնիկները հավասար են կիսված։
Եթե մասնիկները անզանազանելի են, կոնֆիգուրացիաների թիվն ընդամենը N+1 է։ Եթե |1| վիճակում կան K մասնիկներ, ապա |0| վիճակում գտնվող մասնիկների թիվը կլինի N-K Հնարավոր չէ որոշել՝ տվյալ մասնիկը |0| վիճակում է, թե՞ |1| վիճակում, ուստի K-ի յուրաքանչյուր արժեքով որոշվում է ամբողջ համակարգի եզակի քվանտային վիճակը։ Եթե այս վիճակները հավասարապես հնարավոր են, վիճակագրական բաշխման մասին կարելի է ասել, որ նույնքան հավանական է, որ բոլոր մասնիկները կգտնվեն |0| վիճակում, որքան էլ՝ որ բոլոր մասնիկները կգտնվեն կբաշխվեն կես-կես։
Ոչ նույնական մասնիկների դեպքում N-ի մեծ արժեքների համար կարելի է հաշվել |0| վիճակում գտնվելու հավանականությունը։ Դա նույն խնդիրն է, ինչ և մետաղադրամը նետելիս p=exp(-E/T) մեծությանը համեմատական հավանականությամբ գիր ընկնելը։ Ղուշ ընկնելու հավանականությունը 1/(1+p) է, ինչը հարթ ֆունկցիա է p-ից և հետևաբար էներգիայից։
Նույնական դեպքում K-ի յուրաքանչյուր արժեք չկրկնվող վիճակ է, որն ունի իր առանձին Բոլցմանի հավանականությունը։ Բաշխման հավանականությունը էքսպոնենցիալ մեծություն է՝
N-ի մեծ արժեքների համար C նորմավորման հաստատունը (1-p) է։ Մասնիկների ընդհանուր սպասվող թիվը ամենացածր էներգետիկ վիճակում չէ։ սահմանին այն հավասարվում է ։ Այն չի աճում, երբ N-ը մեծանում է, այլ ձգտում է հաստատունի։ Սա մասնիկների ընդհանուր թվի աննշան մասն է։ Այսպիսով, ջերմային հավասարակշռության մեջ գտնվող, բավարար թվով Բոզե-մասնիկների հավաքածուն գլխավորապես կլինի հիմնական վիճակում, և միայն քիչ թվով մասնիկներ կգտնվեն գրգռված վիճակում։ Սակայն դա կախված չէ էներգիաների տարբերությունից։
Այժմ պատկերացնենք մասնիկների գազ, որը կարող է ունենալ իմպուլսի տարբեր վիճակներ (նշ․ )։ Եթե մասնիկների թիվը ավելի փոքր է, քան հնարավոր ջերմային վիճակների թիվը, բարձր ջերմաստիճանների և փոքր խտությունների դեպքում բոլոր մասնիկները կգտնվեն տարբեր վիճակներում։ Այս սահմանափակումով գազը դասական է։ Երբ խտությունը աճում է կամ ջերմաստիճանը իջնում է, մեկ մասնիկին մատչելի վիճակների թիվը նվազում է, և որոշ կետին հասնելիս ավելի շատ մասնիկներ ստիպված կլինեն գտնվել միևնույն վիճակում, քան վիճակագրական կշռով թույլատրվող մաքսիմումն է այդ վիճակների համար։ Այս պահից սկսված, ցանկացած ավելացված մասնիկ պետք է հայտնվի հիմնական վիճակում։
Տված խտության դեպքում անցման ջերմաստիճանը հաշվելու համար ինտեգրենք p/(1-p) գրգռված մասնիկների մաքսիմում թվի արտահայտությունը ըստ բոլոր իմպուլսի վիճակների․
Հաշվելով ինտեգրալը k_B և \hbar նկատի ունենալով, կստանանք նախորդ բաժնի կրիտիկական ջերմաստիճանի բանաձևը։ Այնուամենայնիվ, այս ինտեգրալով որոշված կրիտիկական ջերմաստիճանը և մասնիկների թիվը ճիշտ են խիստ փոքր քիմիական պոտենցիալի դեպքում։ Բոզե-Այնշտայնի վիճակագրական բաշխման մեջ \mu-ն գործնականում 0 չէ, սակայն ավելի փոքր է, քան հիմնական վիճակի էներգիան։ Բացառությամբ հատուկ նշված հիմնական վիճակի դեպքի, \mu-ն կարելի է մոտարկել էներգիայի կամ իմպուլսի վիճակի դեպքերի մեծ մասի համար որպես \mu ≈ 0
Գրոս-Պիտաևսկիի հավասարումը
ԲԱԿ-ի վիճակը կարելի է նկարագրել կոնդենսանտի ալիքային ֆունկցիայի օգնությամբ։ Այս տիպի համակարգերի համար  ընդունվում է որպես մասնիկների խտություն, այնպես որ ատոմների ընդհանուր թիվը՝ ։
Պայմանով, որ բոլոր ատոմները կոնդենսանտում են (այսինքն՝ կոնդենսացվել են հիմնական վիճակում) և բոզոնները դիտարկելով ինքնահամաձայնեցված դաշտի տեսության մեջ, վիճակի (E) էներգիան կլինի
Ատոմների հաստատուն թվի դեպքում մինիմալացնելով այս էներգիան -ի անվերջ փոքր վարիացիաների նկատմամբ, կստանանք Գրոս-Պիտաևսկիի հավասարումը (ինչպես նաև Շրեդինգերի ոչ գծային հավասարումը).
որտեղ
Կոզլովկա (գյուղ, Շառգորոդի շրջան)
Կոզլովկա (Козлівка), գյուղ Ուկրաինայի Վիննիցայի մարզի Շառգորոդի շրջանում։
Բոզե-Այնշտայնի կոնդենսատ
Գրոս-Պիտաևսկիի հավասարումը
<dl><dd> </dd></dl>
Կոզլովկա (գյուղ, Շառգորոդի շրջան)
2001 թվականի տվյալներով Կոզլովկա գյուղում բնակվում էր 730 մարդ։ Բնակավայրը զբաղեցնում է 17,67 կմ² տարածք։ Բնակչության խտությունը կազմում էր 41,31 մարդ/կմ²։
Բոզե-Այնշտայնի կոնդենսատ
Գրոս-Պիտաևսկիի հավասարումը
Գրոս-Պիտաևսկիի հավասարումը լավ է նկարագրում ԲԱԿ-ի վարքը և հաճախ է կիրառվում տեսական վերլուծություններում։
Կոզլովկա (գյուղ, Շառգորոդի շրջան)
Արտաքին հղումներ
Կատեգորիա:Ուկրաինայի Վիննիցայի մարզի Շառգորոդի շրջանի բնակավայրեր Կատեգորիա:Ուկրաինայի գյուղեր
Բոզե-Այնշտայնի կոնդենսատ
Գրոս-Պիտաևսկիի մոդելի սահմանները
Գրոս-Պիտաևսկիի մոդելը ֆիզիկական մոտարկում է, որը ճիշտ է միայն ԲԱԿ-ի որոշ դասի համար։ Դրա կիրառումը ենթադրում է, որ փոխազդեցությունը կոնդենսատի մասնիկների միջև երկու մարմինների փոխազդեցության խնդիր է, ինչպես նաև անտեսում է սեփական էներգիայի անոմալ բաշխումը ։ Այս ենթադրությունները հիմնականում կիրառելի են նոսր եռաչափ կոնդենսատների համար։ Դրանցից որևէ մեկը բացառելու դեպքում կոնդենսատի ալիքային հավասարման մեջ կմտնեն ավելի բարձր աստիճանային անդամներ։ Բացի այդ, որոշ ֆիզիկական համակարգերի համար այդ անդամների թիվը կարող է անսահման լինել, այդ պատճառով հավասարումը դառնում է ոչ բազմանդամային։ Այդ դեպքերից են Բոզե-Ֆերմի բաղադրյալ կոնդենսատները, ավելի ցածր չափողականություն ունեցող կոնդենսատները , խիտ կոնդենսատները, գերհոսուն կուտակումներն ու կաթիլները ։
Հայտնագործումը
1938 թ. Պյոտր Կապիցան, Ջոն Ալենը և Դոն Միսեները հայտնաբերեցին, որ 2,17 Կ-ից (լամբդա-կետ) ցածր ջերմաստիճաններում հելիում-4-ը դառնում է նոր տիպի հեղուկ։ Այդ երևույթն այժմ հայտնի է գերհոսունություն անունով։ Գերհոսուն հելիումն ունի բազմաթիվ անսովոր հատկություններ, ներառյալ զրո մածուցիկությունը (առանց էներգիա կորցնելու հոսելու ունակությունը) և քվանտային մրրիկների առկայությունը։ Շատ արագ կարծիք ձևավորվեց, որ գերհոսունությունը պայմանավորված է հեղուկի մասնակի Բոզե-Այնշտայնի կոնդենսացիայով։ Փաստ է, որ գերհոսուն հելիումի շատ հատկություններ ի հայտ են գալիս նաև բազմաթիվ գազային Բոզե-Այնշտայնի կոնդենսատում, որ ստացել են Կոռնելը, Վիմանը և Քեթերլը։ Գերհոսուն հելիում-4-ը ավելի շուտ հեղուկ է, քան գազ, ինչը նշանակում է, որ փոխազդեցությունը ատոմների միջև համեմատաբար ուժեղ է։ Բոզե-Այնշտայնի կոնդենսացման սկզբնական տեսությունը պետք է խիստ փոփոխությունների ենթարկվի՝ այն նկարագրելու համար։ Այնուամենայնիվ, Բոզե-Այնշտայնի կոնդենսացիան հելիում-4-ի գերգոսուն հատկությունների հիմքն է։ Նշենք, որ հելիում-3-ը, որը բոզոնների փոխարեն բաղկացած է ֆերմիոններից, նույնպես ցածր ջերմաստիճաններում անցնում է գերհոսուն փուլային վիճակի, որը կարող է մեկնաբանվել որպես երկու ատոմների բոզոնային Կուպերի զույգեր (տե՛ս նաև ֆերմիոնային կոնդենսատ)։
Առաջին «մաքուր» Բոզե-Այնշտայնի կոնդենսատը 1995 թ. հունիսի 5-ին ստացել են Էրիկ Կոռնելը, Կառլ Վիմանը և ԱՄՆ Աստղաֆիզիկայի լաբորատորիաների միացյալ ինստիտուտի աշխատակիցները՝ սառեցնելով մոտ երկու հազար ռուբիդիումի ատոմներից բաղկացած նոսր գոլորշին 170 նԿ-ից ցածր ջերմաստիճաններում։ Սառեցման համար կիրառվել են տարբեր եղանակներ, այդ թվում՝ լազերային սառեցումը։ Չորս ամիս անց Վոլֆգանգ Քեթերլը Մասաչուսեթսի տեխնոլոգիական ինստիտուտում նրանցից անկախ ստացավ նատրիումի կոնդենսատ։ Քեթերլի կոնդենսատը շուրջ հարյուր անգամ ավելի շատ ատոմներ էր պարունակում, ինչը նրան թույլ տվեց որոշ կարևոր արդյունքներ ստանալ, ինչպես օրինակ, քվանտամեխանիկական ինտերֆերենցիա երկու տարբեր կոնդենսատների միջև։ 2001 թ. Կոռնելը, Վիմանը և Քեթերլը իրենց նվաճման համար ստացան Ֆիզիկայի Նոբելյան մրցանակը ։
Օլիվիե Բլանշար
Օլիվիե Ժան Բլանշար ( Olivier Jean Blanchard, ծնվել է՝ ), ֆրանսիացի տնտեսագետ, Գլխավոր տնտեսագետ և Արժույթի միջազգային հիմնադրամի (ԱՄՀ) հետազոտությունների ղեկավար 2008 թվականից մինչև 2015 թվականի սեպտեմբերի 8-ը ։
Մասաչուսեթսի տեխնոլոգիական ինստիտուտի գիտությունների թեկնածու է 1977 թվականից։ Աշխատել է Հարվարդի համալսարանում 1977-1983 թվականներին և Մասաչուսեթսի տեխնոլոգիական ինստիտուտում 1983 թվականից, պրոֆեսոր է նույն ինստիտուտում 1985 թվականից։
ԱՄՀ-ից թոշակի անցնելուց հետո նա տեղափոխվել է Պետերսոնի Համաշխարհային տնտեսագիտության ինստիտուտ (Վաշինգտոն) ։ Ըստ իր հայացքների՝ նա դասվում է որպես «նոր քեյնսական» ։
Մոնրեալի Քվեբեկի համալսարանի պատվավոր դոկտորի կոչում է ստացել 2004 թվականին։ Արվեստների և գիտությունների ամերիկյան ակադեմիայի անդամ է 1990 թվականից։
Հղումներ
Կատեգորիա:Ֆրանսիացի տնտեսագետներ Կատեգորիա:Ամերիկացի տնտեսագետներ Կատեգորիա:Փարիզի համալսարանի շրջանավարտներ Կատեգորիա:Հարվարդի համալսարանի շրջանավարտներ
Փոքր Կարծախ
Փոքր Կարծախ նաև Ֆիլիպովկա (ფილიპოვკა) - հայաբնակ գյուղ Վրաստանում, նախկին Ախալքալաքի շրջանում, 25 Կմ հարավ արևմուտք, ներկայումս Սամցխե-Ջավախք նահանգում, Ախալքալաքի մունիցիպալիտետում։ Բնակիչների նախնիները եկել են Էրզրումի նահանգից։
Խորհրդային Միության տարիներին միավորված է եղել Կարծախի սովետական տնտեսության հետ։ Զբաղվել են կերային կուլտուրաների մշակությամբ, անասնապահությամբ։ Կար հայկական տարրական դպրոց, գրադարան, ակումբ։ Ներկայումս գյուղում դպրոց չի գործում, չկա գյուղական ակումբ և գրադարան։
Գյուղի բնակչության թվաքանակը ընդամենը 64 մարդ է, բնակվում են 22 ընտանիք։
Ծանոթագրություններ
Կատեգորիա:Ախալքալաքի շրջանի բնակավայրեր
38-րդ հյուսիսային զուգահեռական
38-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 38°-ի անկյուն։
Անցնում է Եվրոպայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
Կորեայի թերակղզի
Ընդունված է համարել, որ 1953 թ. համաձայնագրով ընդունված ապառազմականացման և ներկայումս ԿԺԴՀ և Հարավային Կորեայի միջև սահման հանդիսացող գոտին համապատասխանում է 38-րդ հյուսիսային զուգահեռականին, սակայն, դա այդպես չէ, այս զուգահեռականն ուղղակի հատում է այդ սահմանը։
Ծանոթագրություններ
Կատեգորիա:Հյուսիսային զուգահեռականներ
Աքսյոնով (Ցիմլյանսկի շրջան)
Աքսյոնով (Аксёнов (Ростовская область), գյուղակ Ռուսաստանի Ռոստովի մարզի Ցիմլյանսկի շրջանում։ Մտնում է Նովոցիմլյանսկի գյուղական համայնքի կազմի մեջ։
Կատեգորիա:Ռոստովի մարզի Ցիմլյանսկի շրջանի բնակավայրեր Կատեգորիա:Ռուսաստանի խուտորներ
Բաբինո (գյուղ, Ստարիցկի շրջան)
Բաբինո (Бабино), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2005 թվականին գրանցված տվյալներով կազմում էր 167 մարդ։
Աննա Ջոնսոն Փել Ուիլլեր
Աննա Ջոնսոն Փել Ուիլլեր, ամերիկացի մաթեմատիկոս։ Նա առավել հայտնի է իր վաղ աշխատանքներով անվերջ չափայնության գծային հանրահաշվում, որը հետագայում ֆունկցիոնալ անալիզի մաս դարձավ ։
Կենսագրություն
Աննա Ջոնսոնը ծնվել է 1883 թվականի մայիսի 5-ին ազգությամբ շվեդ էմիգրանտների ընտանիքում, ԱՄՆ-ի Հավարդեն քաղաքում, Այովա։ Ինը տարեկանում նրա ընտանիքը տեղափոխվում է Ակրոն, Այովա, որտեղ նա ընդունվում է մասնավոր դպրոց։ 1903 թվականին նա ավարտում է Հարավային Դակոտայի համալսարանը և այնուհետ Այովայի համալսարանում սկսում է աշխատել դիպլոմայինի վրա։ Նրա թեզը նվիրված էր Գալուայի տեսության ընդլայնումը մինչև գծային դիֆերենցիալ հավասարումներ թեմային, որով նա 1904 թվականին մագիստրոսի աստիճան ստացավ։ Հաջորդ գիտական աստիճանը նա ստացավ մի տարի անց Ռեդքլիֆ քոլեջում, որտեղ նա անցավ Մաքսիմ Բոչերի և Ուիլյամ Օսգուդի դասընթացը ։
Հարսանիքից հետո Փելլսը վերադառնում է Վերմիլիոն (Հարավային Դակոտա), որտեղ նա դասավանդում է Ֆունկցիաների և դիֆերենցիալ հավասարումների տեսություն։ 1908 թվականին նա վերադառնում է Գյոթինգեն, դիսերտացիան ավարտին հասցնելու համար, սակայն Գիլբերտի հետ վեճը այն դարձնում է անհնար։ Նա ամուսնու հետ տեղափոխվում է Չիկագո, որտեղ նա աշխատում է Մուրի հետ և ավարտին հասցնում Ֆունկցիաների բիօրթոգոնալ համակարգերը իրենց կիրառություններով Ինտեգրալ հավասարումների տեսության մեջ, և 1909 թվականին ստանում դոկտորի գիտական աստիճան ։
Նա սկսեց դասախոսական հաստիք փնտրել, սակայն յուրաքանչյուր մաթեմատիկական բաժանմունքում թշնամանքի հանդիպեց։ Նա իր ընկերոջը գրել է․ «Ես հույս ունեի հաստիք ստանալ լավ համալսարաններից մեկում, օրինակ ՝ Wisc., Ill և այլն, բայց կանանց հանդեպ այնպիսի դիմադրություն կա, որ նրանք գերադասում են տղամարդուն, նույնիսկ եթե նա զիջում է թե փորձառությամբ և հետազոտական աշխատանքներով » ։ 1911 թվականին նրա ամուսինը կաթված ստացավ և մինչև կիսամյակի ավարտը նա շարունակեց դասավանդել ամուսնու փոխարեն, ընդունելով Մաունթ Հոլյոք քոլեջի հաստիքը։ Նա այնտեղ դասավանդեց յոթ տարի ։
1917 թվականին, Մաունտ Հոլյոք քոլեջի վերջին տարում, նա Գորդոնի հետ միասին Շտուրմի թեորեմին վերաբերող հոդված հրապարակեց ։ Դրանում նրանք լուծել էին Սիլվեստրի և Վան Վլեկի բարձրացրած պրոբլեմը։ Այդ հոդվածը թեորեմի հետ միասին շուրջ 100 տարի մոռացության էր մատնվել և վերջերս է միայն հայտնաբերվել ։
1918 թվականին նա Պենսիլվանիայի Բրին-Մար քոլեջի դոցենտ է դառնում, իսկ երեք տարի անց՝ մաթեմատիկայի ամբիոնի վարիչ և 1925 թվականին լրիվ դրույքով պրոֆեսոր։ Նույն տարում նա ամուսնանում է իր կոլեգա Արթուր Միլլերի հետ, ով շուտով տեղափոխվում է Փրինսթոնի համալսարան։ Աննան հետևում է ամուսնուն, թողնելով Բրին-Մար քոլեջը։ Փենսիլվանիայում նա դասավանդում է կես դրույք, դառնալով Փրինսեթոնի մաթեմաթիկական հանրության ակտիվ անդամ։ 1927 թվականին նա Ամերիկյան մաթեմատիկական հանրության առջև դասախոսություն է կարդում։ Սա առաջին դեպքն էր Ամերիկյան մաթեմատիկական հանրության համար, երբ կին էր վարում կոլոկվիումը ։ 1932 թվականին, Վիլլերի մահից հետո, նա վերադառնում է Բրին-Մար և դասավանդում լրիվ դրույքով ։
Ուիլլերը կարևոր դերակատարում ունեցավ գերմանացի մաթեմատիկոս Էմմի Նյոթերին 1933 թվականին Բրին-Մար բերելու մեջ, երբ նացիստական կառավարությունը Նյոթերին հեռացրել է Գյոթինգենի համալսարանից։ Երկու կանայք երկու տարի միասին երջանիկ աշխատեցին մինչև 1935 թվականին Նյոթերը վիրահատությունից հետո հանկարծամահ եղավ։
1948 թվականին Ուիլլերը թոշակի անցավ ։ Նա մահացավ 1966 թվականին կաթվածից ։
Ծանոթագրություններ
Կատեգորիա:Գյոթինգենի համալսարանի շրջանավարտներ Կատեգորիա:Ամերիկացի կին մաթեմատիկոսներ Կատեգորիա:Այովայի համալսարանի շրջանավարտներ
Կորոբովկա (գյուղ, Գրյազինսկի շրջան)
Կորոբովկա (Коробовка), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 457 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Գրյազինսկի շրջանի բնակավայրեր
Ջինսերի հեղափոխությունը Բելառուսում
Ջինսերի հեղափոխությունը Բելորուսում, (Джынсавая рэвалюцыя, transliteration: Džynsavaja revalucyja, Джинсовая революция), Բելարուսի դեմոկրատական ընդդիմության կողմից օգտագործվող տերմին, որն օգտագործվում է 2006 թվականների նախագահական ընտրություններին հաջորդած դիմադրության նկարագրության համար ։
Ծագումնաբանություն
Ջինսերի հեղափոխությունը կոչվում է նաև Տերեփուկի հեղափոխություն (васильковая революция, in Russian media) Դենիմի հեղափոխություն կապույտի գույնի պատճառով։ Ջինսերի հեղափոխությունը արմատական փոփոխություններ չբերեց Բելորուսի քղսաքական ու հասարակական կյանքին։
Ծանոթագրություններ
Կատեգորիա:Բողոքի ցույցեր Բելառուսում Կատեգորիա:21-րդ դարի հեղափոխություններ Կատեգորիա:Գունավոր հեղափոխություններ Կատեգորիա:Մինսկի պատմություն
Գալինովկա (գյուղ, Վոլոդարսկ-Վոլինկիի շրջան)
Գալինովկա (Галинівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1588 թվականին։
2001 թվականի տվյալներով Գալինովկա գյուղում բնակվում էր 206 մարդ։ Բնակավայրը զբաղեցնում է 10686 կմ² տարածք։ Բնակչության խտությունը կազմում էր 19,28 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1588 թվականին հիմնադրված բնակավայրեր
Հուրոն շրջան (Միչիգան)
Հուրոն շրջան (Huron County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 5,532 կմ² է, բնակչությունը՝ 33,118 մարդ (2010 թ. տվյալներով)։ Շրջկենտրոնն է Բեդ Էքս բնակավայրը։ Կազմավորվել է 1840 թ.։
Կատեգորիա:Միչիգան նահանգի շրջաններ
Համբարձում Մազմանյան
Համբարձում Գալուստի Մազմանյան, հայ թարգմանիչ, ԽՍՀՄ գրողների միության անդամ 1934 թվականից։
Ծանոթագրություններ
Կատեգորիա:Հայ թարգմանիչներ Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ Կատեգորիա:Երևան քաղաքում մահացածներ
Ալիբի (ֆիլմ, 1929)
«Ալիբի» (Alibi),  սև-սպիտակ գեղարվեստական ​​կինոնկար, ռեժիսոր Ռոլանդ Ուեսթի քրեական թրիլերը, որը թողարկվել է 1929 թվականին։ Ֆիլմում նկարահանվել են Չեսթեր Մորիսը և Մեյ Բուշը։ Բրոդվեյի «Ոստիկանի մական» (1927) բեմադրության էկրանավորումն է ։
Ֆիլմն առաջադրվել է « Օսկար » մրցանակի երեք անվանակարգերում՝ «Լավագույն ֆիլմ», «Լավագույն դերասան» (Չեսթեր Մորիս) և «Բեմադրող նկարչի լավագույն աշխատանք» (Ուիլյամ Քեմերոն Մենզիս)։
Վանդու
Վանդու (Vandu), գյուղ Էստոնիայի Լյաենե-Վիրումաա նահանգի Կադռինա շրջանում։
Ալիբի (ֆիլմ, 1929)
Սյուժե
Գանգստեր Չիկ Ուիլյամսը (Չեսթեր Մորիս), որը նոր է բանտից ազատվել, հավաքում է իր խմբավորման հին կազմը։ Նա դառնում է գլխավոր կասկածյալը, երբ կողոպուտի ընթացքում նրա հանցախումբն սպանում է ոստիկանին։ Ալիբիի ապահովման համար Ուիլյամսն օգտագործում է ոստիկանի դստերը՝  Ջոանին (Էլեոնոր Գրիֆիթ)։ Ոստիկանության կապիտան Բեք Բեչմենը (Հարրի Ստաբս) որը սիրահարված է Ջոնանին, նրա հոր հետ միասին (Պեռնել Պրետ) փորձում են Ուիլյամսին դուրս բերել ջրի երես։ Դա անելու համար նրանք օգտագործում են գործիքների բազմազան զինանոց, ներառյալ՝ դիմակավորված աշխատանքը
Վանդու
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Ալիբի (ֆիլմ, 1929)
Գրաքննություն
Հրապարակումից անմիջապես հետո՝ 1929 թվականին, ոստիկանության պետի (քաղաքային շերիֆի) ցուցմամբ Չիկագոյում արգելվել է ֆիլմի ցուցադրությունը հետևյալ հիմնավորմամբ. «Ոստիկանական գործողությունները կինոյում ցուցադրվում են որպես կոպիտ և վանող՝ հրահրելով հասարակության մեջ ոստիկանի բացասական կերպարի ձևավորումը։ Ոստիկանի և գործակալի կողոպուտի և սպանության տեսարանները հակաբարոյական են, հանցավոր և անբարո, նույնը վերաբերում է նաև դաժան հարցաքննության տեսարաններին և այն գաղափարին, որ հանցագործները կարող են օգտագործել ոստիկանի դստերն իրենց սեփական ալիբին ապահովելու համար։ Տեղայնացնողներն անմիջապես բողոքարկել են այդ որոշումը Կուկ շրջանի դատարանում, և դատավոր Գարրի Ֆիշերը ֆիլմը դիտելուց հետո չեղարկել է Վերաքննիչի արգելքը։ Դրանից հետո Չիկագոյի գրաքննության հանձնաժողովը հայցադիմում է ներկայացրել Իլինոյսի Գերագույն դատարան, որը բեկանել է շրջանի դատավորի որոշումը։ Ֆիլմը երկար ժամանակ արգելված էր ցուցադրել Իլինոյս նահանգում ։
Արտաքին հղումներ
Կատեգորիա:1929 ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ֆիլմեր ոստիկանների մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:United Artists ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան թրիլեր ֆիլմեր
Եցոկա (գետ)
Եցոկա, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Մեծ Լաբա գետի աջ ափից 21 կմ հեռավորության վրա։ Գետի երկարությունը կազմում է 13 կմ, ջրհավաք ավազանը 38,2 կմ² ։
Ջրային գրանցամատյանի տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, ջրի կառավարական բաժինը Լաբա և Չամլիկ գետերի միախառնման կետից մինչև գետաբերանն է, գետի գետային ենթաավազանը բացակայում է։ Գետի գետային ավազանը Կուբանն է։